LAOAG CITY - "Not guilty" ti nagbalin a sungbat ti maysa a Korean national iti arraignment ti kasona nga estafa iti sala ni Honorable Judge Charles Aguilar ti Regional Trial Court Branch 12 iti ciudad ti Laoag itay laeng bigat.
Ti akusado a ni Kim Young Sy ket kinadua ti abogado na a ni Atty. Juan Conrado Respicio II.
Namunganay ti kaso ti nasao a gangannaet iti iyuutang na ti 250,000 pisos manipud iti negosyante a ni Wilfredo Valdez nga residente ti San Nicolas, Ilocos Norte
Ti nasao a kantidad ket igatang koma ti Korean national kadagiti alahas ngem uray maysa ket awan ti naited na nga alahas iti nakautangan na.
Kalpasan ti arraignment ket kiniddaw ti gangannaet a maipan iti ospital gapu ti panagsaksakit ti likud na nga pinatgan met ti korte.
Naituding intono Pebrero 11 iti daytoy a tawen a prelimiminary conference iti kaso ti Korean national.
Timmabuno met iti arraignment ti BID officer ti Ilocos Norte a ni Atty. Francis Oca.
Malagip a nagpatnag a binantayan dagiti otoridad ti gangannaet iti selda ti PNP Laoag gapu ti panangitimog na iti ulo na idi naiserrek iti pagbaludan.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn